CELEX: 32001D0538
Language: sk
Date: 2001-07-16 00:00:00
Title: Rozhodnutie Komisie zo 16. júla 2001, ktorým sa mení a dopĺňa rozhodnutie 93/402/EHS o veterinárnych podmienkach a o veterinárnej certifikácii dovozov čerstvého mäsa z krajín Južnej Ameriky s ohľadom na zdravotnú situáciu zvierat v Uruguaji (oznámené pod číslom dokumentu C(2001) 2205)

Dôležité právne oznámenie

|

32001D0538

Úradný vestník L 193 , 17/07/2001 S. 0031 - 0032

		Rozhodnutie Komisiezo 16. júla 2001,ktorým sa mení a dopĺňa rozhodnutie 93/402/EHS o veterinárnych podmienkach a o veterinárnej certifikácii dovozov čerstvého mäsa z krajín Južnej Ameriky s ohľadom na zdravotnú situáciu zvierat v Uruguaji(oznámené pod číslom dokumentu C(2001) 2205)(2001/538/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 72/462/EHS z 12. decembra 1972 o problémoch súvisiacich so zdravotnou a veterinárnou inšpekciou pri dovoze hovädzieho dobytka, oviec a kôz a ošípaných, čerstvého mäsa alebo mäsových výrobkov z tretích krajín [1], naposledy zmenenú a doplnenú smernicou 97/79/ES [2], najmä na jej články 14 a 22,keďže:(1) Podmienky týkajúce sa zdravia zvierat a veterinárna certifikácia pre dovozy čerstvého mäsa z Argentíny, Brazílie, Čile, Kolumbie, Paraguaja a Uruguaja sú stanovené rozhodnutím Komisie 93/402/EHS [3], naposledy zmeneným a doplneným rozhodnutím 2001/537/ES [4].(2) Ohniská slintačky a krívačky boli potvrdené v Uruguaji počínajúc 23. aprílom 2001 a bol zavedený program vakcinácie hovädzieho dobytka proti slintačke a krívačke.(3) Komisia pozastavila dovozy do spoločenstva všetkých kategórií čerstvého mäsa z druhov citlivých na slintačku a krívačku rozhodnutím Komisie 2001/388/ES [5].(4) V čase od 25 do 19. júna 2001, sa uskutočnila misia Komisie s cieľom preskúmať epidemiologickú situáciu pokiaľ ide o slintačku a krívačku a realizované kontrolné opatrenia.(5) Závery tejto misie vzbudzujú určité obavy vzhľadom na určité kontrolné opatrenia realizované v Uruguaji týkajúce sa súčasnej situácie, pokiaľ ide o slintačku a krívačku, a to najmä pokiaľ ide o počet ohnísk, kontrolu premiestňovania zvierat a proces zretia mäsa.(6) Príslušné veterinárne orgány Uruguaja sa zaoberajú týmito obavami a z tohto dôvodu je nevyhnutné predĺžiť pozastavenie dovozov do spoločenstva všetkých kategórií čerstvého mäsa z tých druhov, ktoré sú citlivé na slintačku a krívačku v súlade s rozhodnutím 2001/388/ES, najmenej po dobu, kým nebudú odstránené zistené nedostatky a situácia týkajúca sa choroby nebude stabilizovaná.(7) S cieľom objasniť dovozné podmienky je nevyhnutné zrušiť rozhodnutie 2001/537/ES a zmeniť a doplniť rozhodnutie 93/402/EHS.(8) Toto rozhodnutie bude revidované vzhľadom na vývoj situácie.(9) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru,PRIJALA TOTO ROZHODNUTIE:Článok 1Príloha II k rozhodnutiu 93/402/EHS sa nahrádza prílohou k tomuto rozhodnutiu.Článok 2Rozhodnutie 2001/537/EHS sa týmto zrušuje.Článok 3Toto rozhodnutie sa bude uplatňovať od 16. júla 2001.Článok 4Toto rozhodnutie je adresované členským štátom.V Bruseli 16. júla 2001Za KomisiuDavid Byrnečlen Komisie[1] Ú. v. ES L 302, 31.12.1972, s. 28.[2] Ú. v. ES L 24, 30.1.1998, s. 31.[3] Ú. v. ES L 179, 22.7.1993, s. 11.[4] Ú. v. ES L 193, 17.7.2001, s. 29.[5] Ú. v. ES L 137, 1.5.2001, s. 33.--------------------------------------------------PRÍLOHA"PRÍLOHA IIVETERINÁRNE ZÁRUKY POŽADOVANÉ PRI CERTIFIKÁCII [1]HC : Pre ľudskú spotrebu.MP 1 = srdcia,2 = pečene,3 = žuvacie svaly,4 = jazyky.PF = Určené pre priemysel na výrobu krmív pre spoločenské zvieratá.Krajina | Územie | Vzor certifikátu pre čerstvé mäso | Vzor certifikátu pre vedľajšie jatočné produkty | Vzor certifikátu pre čerstvé vykostené mäso(nepoužíva sa pre vedľajšie jatočné produkty) |Druh | z hovädzieho dobytka | z oviec | Druh |Hovädzí dobytok | Ovce/kozy | Ošípané | Nepárno-kopytníky | HC | MP | PF | PF | Hovädzí dobytok | Ovce/kozy | Ošípané | Nepárno-kopytníky |1 | 2 | 3 | 4 |Argentína | AR | – | – | – | D | – | – | – | – | – | – | – | – | – | – | D |Brazília | BR | – | – | – | D | – | – | – | – | – | – | – | – | – | – | D |BR–1 | – | – | – | D | – | – | – | – | – | F | – | A | – | – | D |Chile | CL | B | B | H | D | B | B | B | B | B | B | B | A | C | H | D |Kolumbia | CO | – | – | – | D | – | – | – | – | – | – | – | – | – | – | D |CO–1 | – | – | – | D | – | – | – | – | – | – | – | A | – | – | D |CO–2 | – | – | – | D | – | – | – | – | – | – | – | – | – | – | D |CO–3 | – | – | – | D | – | – | – | – | – | – | – | A | – | – | D |Paraguaj | PY | – | – | – | D | – | – | – | – | – | F | – | A | – | – | D |Uruguaj | UY | – | – | – | D | – | – | – | – | – | – | – | – | – | – | D |"--------------------------------------------------